Here is a page extracted from Wikipedia that may contain CSS, HTML, and a lot of unformatted text.

Title: Chermano
Content: Un chermano (femenino: chermana) ye o familiar d'una persona que ye fillo d'os mesmos pai y mai. En Sobrarbe se conoix tamién a variant d'a parabla chirmano que, como as atras aragonesas, ye en desuso en favor d'o castellanismo «hermano/a».  En tiempos, en belsetán tamién existiba la forma chirmán (femenino: chirmana).

A parabla pa nombrar a iste parentesco ye una d'as mas substituidas de forma sistematica por a suya equivalent castellana en l'aragonés patrimonial contemporanio, guardando-se memoria de l'antiga forma propia nomás que en poquez lugars de Sobrarbe, y que aún se diz en Alta Ribagorza (Campo y Benás).

Lo menos aquí en Araguás se deciba chermano. Agora a nieta dice "chirmán" porque le'n han ensenyau en os cursos de fabla de l'Aínsa.

Como atras denominacions de parentesco en aragonés, o posesivo que se le mete adebant ye o posesivo atono por lo regular: mi chermano, tu chirmana, nuestros chermanos, etc. y no pas o posesivo tonico cheneral de l'aragonés que, anque tamién s'emplega bella vez, ye muito menos común: o mío chermano, a tuya chirmana, etc., si no ye que se mete dezaga: o chermano mío, as chirmanas vuestras. Iste fenomeno gramatical que afecta nomás a os parentescos ye bien descrito en ansotano, en benasqués, en baixorribagorzano, en cheso y en as parlas de Sobrarbe.

Referencias

Se veiga tamién 

 Chermanastro.
 Melguizo.
 Bezón.
 Primo.

Enlaces externos 

Familia